《十阿父》
清代·顾陈垿

为天子父，孰如其尊。阿父过多，难为儿孙。杀人于市，如屠犬豕。

皋陶袖手，虞舜充耳。一父披猖，九父诪张。愿言筑宫，奉以上皇。

脂车秣马，归之汴京。

作者简介：（1604—1673）清江苏镇洋人，字玉停，号宾阳。康熙五十四年举人。以荐入湛凝斋修书。书成，议叙行人司行人。又考算学，得第一。雍正时以目疾乞归，闭门撰述。精字学、算学、乐律，时称三绝。有《洗桐集》、《抱桐集》、《钟律陈数》等。